ข้อบัญญัติองค์การบริหารส่วนตำบลบางพลีน้อยข้อบัญญัติองค์การบริหารส่วนตำบลบางพลีน้อยเรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลบางพลีน้อยอำเภอบางบ่อ จังหวัดสมุทรปราการพ.ศ.๒๕๕๑[๑] อาศัยอำนาจตามความในมาตรา ๙ แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลบางพลีน้อยโดยความเห็นชอบของสภาองค์การบริหารส่วนตำบลบางพลีน้อยจึงออกข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลบางพลีน้อยเรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภท ในท้องที่องค์การบริหารส่วนตำบลบางพลีน้อยอำเภอบางบ่อ จังหวัดสมุทรปราการ พ.ศ. ๒๕๕๑ข้อ ๒ ข้อบัญญัติองค์การบริหารส่วนตำบลบางพลีน้อยนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมสมุทรปราการที่ออกตามความในพระราชบัญญัติการผังเมืองพ.ศ. ๒๕๑๘ข้อ ๓ ในข้อบัญญัตินี้บริเวณที่ ๑ หมายความว่าพื้นที่ในบริเวณด้านเหนือจดทางหลวงพิเศษหมายเลข ๗ (กรุงเทพ- ชลบุรี) ฟากใต้ ด้านตะวันออกจดแนวเขตองค์การบริหารส่วนตำบลบางพลีน้อยด้านตะวันออกคลองบางพลีน้อย ฝั่งตะวันตก ด้านใต้ จดทางหลวงแผ่นดินหมายเลข ๓๔ (ถนนบางนา - ตราด)และด้านตะวันตก จดแนวเขตองค์การบริหารส่วนตำบลบางพลีน้อย ด้านตะวันตกบริเวณที่ ๒ หมายความว่าพื้นที่ในบริเวณด้านเหนือ จดทางหลวงแผ่นดินหมายเลข ๓๔ (ถนนบางนา- ตราด) ฟากใต้ คลองบางพลีน้อย ฝั่งตะวันออกและเขตองค์การบริหารส่วนตำบลบางพลีน้อยด้านตะวันออก ด้านตะวันออก ด้านใต้และด้านตะวันตก จดแนวเขตองค์การบริหารส่วนตำบลบางพลีน้อยด้านตะวันออก ด้านใต้และด้านตะวันตกบริเวณที่ ๓ หมายความว่าพื้นที่ในท้องที่องค์การบริหารส่วนตำบลบางพลีน้อย ยกเว้นพื้นที่ในบริเวณที่ ๑และบริเวณที่ ๒ทั้งนี้ตามแผนที่ท้ายข้อบัญญัตินี้ข้อ ๔ ภายในบริเวณที่ ๑ห้ามมิให้บุคคลใดก่อสร้างอาคาร ดังต่อไปนี้(๑) สถานที่เลี้ยงม้า โค กระบือ สุกร แพะ แกะ ห่านเป็ด ไก่ งู หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๒)สุสานและฌาปนสถานตามกฎหมายว่าด้วยสุสานและฌาปนสถานเว้นแต่เป็นการก่อสร้างแทนสุสานหรือฌาปนสถานที่มีอยู่เดิม(๓)อาคารอยู่อาศัยที่ดำเนินการตามกฎหมายว่าด้วยการจัดสรรที่ดิน(๔)อาคารพาณิชย์ที่ดำเนินการตามกฎหมายว่าด้วยการจัดสรรที่ดิน(๕) สถานสงเคราะห์หรือรับเลี้ยงเด็ก(๖) สถานสงเคราะห์หรือรับเลี้ยงคนชรา(๗) สถานสงเคราะห์หรือรับเลี้ยงคนพิการข้อ ๕ ภายในบริเวณที่ ๒ห้ามมิให้บุคคลใดก่อสร้างอาคาร ดังต่อไปนี้(๑) โรงงานตามกฎหมายว่าด้วยโรงงาน(๒) สถานที่บรรจุก๊าซ สถานที่เก็บก๊าซ และห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) สถานที่เลี้ยงม้า โค กระบือ สุกร แพะ แกะ ห่านเป็ด ไก่ งู หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถานเว้นแต่เป็นการก่อสร้างแทนสุสานหรือฌาปนสถานที่มีอยู่เดิม(๖) โรงฆ่าสัตว์(๗) สถานที่กำจัดมูลฝอย(๘) สถานที่ซื้อขายเศษวัสดุข้อ ๖ บริเวณที่ ๓ ห้ามมิให้บุคคลใดก่อสร้างอาคารดังต่อไปนี้(๑) โรงงานตามกฎหมายว่าด้วยโรงงาน(๒) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓) สถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) โรงแรมตามกฎหมายว่าด้วยโรงแรม(๕) อาคารขนาดใหญ่ อาคารสูง อาคารขนาดใหญ่พิเศษ(๖) ห้องชุด อาคารชุด(๗) หอพัก(๘) บ้านแถว ห้องแถว ตึกแถวข้อ ๗ ภายในบริเวณพื้นที่ที่กำหนดไว้ตามข้อ ๔,๕ และ ๖ ห้ามมิให้บุคคลใดดัดแปลงหรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามที่กำหนดในข้อ ๔,๕ และข้อ ๖ข้อ ๘ ภายในบริเวณพื้นที่ที่กำหนดไว้ตามข้อ ๔,๕ และ ๖ ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔, ๕และ ๖ข้อ ๙ อาคารที่ได้รับอนุญาตหรือในวันแจ้งการก่อสร้างดัดแปลง ใช้หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลง ใช้หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้ แต่จะเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๑๐ ให้นายกองค์การบริหารส่วนตำบลบางพลีน้อยรักษาการให้เป็นไปตามข้อบัญญัตินี้ประกาศณ วันที่ ๒๔ มิถุนายน พ.ศ. ๒๕๕๑เสริญอิ่มละเอียดนายกองค์การบริหารส่วนตำบลบางพลีน้อย[เอกสารแนบท้าย]๑.แผนที่ท้ายข้อบัญญัติองค์การบริหารส่วนตำบลบางพลีน้อย เรื่องกำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลบางพลีน้อยอำเภอบางบ่อ จังหวัดสมุทรปราการ พ.ศ. ๒๕๕๑(ดูข้อมูลจากภาพกฎหมาย)หมายเหตุ:- เหตุผลในการประกาศใช้ข้อบัญญัติฉบับนี้ คือสืบเนื่องจากการประกาศบังคับใช้กฎกระทรวงให้ใช้บังคับผังเมืองรวมสมุทรปราการ (พ.ศ.๒๕๔๔) ซึ่งมีผลใช้บังคับตั้งแต่วันที่ ๒๒ มิถุนายน ๒๕๔๔ - วันที่ ๒๑ มิถุนายน ๒๕๔๙และได้ดำเนินการขอขยายอายุการใช้บังคับออกไปอีกครั้งละ ๑ ปี ๒ครั้งแล้วซึ่งจะหมดอายุการใช้บังคับในวันที่ ๒๑ มิถุนายน ๒๕๕๑ นี้ประกอบกับองค์การบริหารส่วนจังหวัดสมุทรปราการซึ่งรับถ่ายโอนภารกิจการวางและปรับปรุงผังเมืองรวมสมุทรปราการไปดำเนินงานได้จัดจ้างบริษัท สุวรรณภูมิวิศวกรที่ปรึกษา จำกัด ดำเนินการปรับปรุงผังเมืองรวมสมุทรปราการขณะนี้ผ่านขั้นตอนการประชุมคณะที่ปรึกษาผังเมืองรวมจังหวัดสมุทรปราการแล้วเตรียมส่งร่างเข้าสู่การประชุมคณะอนุกรรมการการผังเมืองและคณะกรรมการผังเมืองต่อไป ซึ่งจะดำเนินการไม่แล้วเสร็จทันภายในวันที่ ๒๑มิถุนายน ๒๕๕๑ จะส่งผลให้กฎกระทรวงผังเมืองรวมสมุทรปราการ พ.ศ. ๒๕๔๔สิ้นสุดการบังคับใช้จากสภาพการเปลี่ยนแปลงของพื้นที่จังหวัดสมุทรปราการซึ่งมีอิทธิพลต่อการพัฒนาการลงทุนด้านเศรษฐกิจสูงเป็นพื้นที่รองรับการขยายตัวของกรุงเทพมหานครในด้านต่าง ๆตลอดจนเป็นศูนย์กลางการคมนาคมขนส่งทางอากาศ เป็นต้นการเกิดช่องว่างการใช้บังคับของกฎกระทรวงผังเมืองรวมสมุทรปราการย่อมส่งผลกระทบต่อการควบคุมกิจกรรมการใช้ประโยชน์ที่ดินและอาคารตามโครงการลงทุนพัฒนาด้านต่าง ๆ ในพื้นที่จังหวัดสมุทรปราการเป็นอย่างมากซึ่งจะมีผลกระทบทางด้านสิ่งแวดล้อมการขยายตัวของชุมชนอย่างกระจัดกระจายซึ่งจะนำมาซึ่งสภาพชุมชนแออัดการกระจายตัวของโรงงานซึ่งจะทำให้ยากต่อการควบคุมผลกระทบด้านมลภาวะต่าง ๆสภาพแวดล้อมของจังหวัดก็จะเสียไปสมควรที่จะได้กำหนดมาตรการควบคุมสภาพการใช้ประโยชน์ที่ดินให้ต่อเนื่อง จึงจำเป็นต้องออกข้อบัญญัตินี้วัชศักดิ์/ผู้จัดทำ๒๖สิงหาคม ๒๕๕๑[๑] ราชกิจจานุเบกษาเล่ม ๑๒๕/ตอนพิเศษ ๑๔๐ ง/หน้า ๑๒๗/๒๐ สิงหาคม ๒๕๕๑